**הנחיות לשלב המסירה**

בסוף סמסטר ב' הפרויקט חייב להימצא במצב שבו הוא יכול להימסר ללקוח ומוגש דו״ח סופי המתאר את העבודה שהתבצעה.

זמנים: בתחילת תקופת הבחינות יערכו ימי הבחינה לשלב זה. שבוע לפני הבחינה, הגשה של דו"ח חתום ע"י המנחה והאחראי (וגם דו"ח התרשמות שיועבר ישירות למנחה), קישורים למאגר, ליומן וסרטון ~~ו~~**~~כן טיוטת מצגת~~**.

**הדו״ח**

הדו"ח צריך לכלול את הסעפים המפורטים להלן (פורמט לדפי הכריכה מצורף בחומרי העזר במערכת) ולפי כללי כתיבה מדעית.  
מומלץ להיעזר בכתיבת הדו״ח במדריכים מכאן [1] בפרט [הנחיות לכתיבה הנדסית](http://www.ariel.ac.il/images/stories/site/departments/ee/writeeng.pdf) ו[תבנית ספר פרויקט גמר](http://www.ariel.ac.il/images/stories/site/departments/ee/book1.pdf).  
התייעצו עם המנחה בכל הקשור להתאמת הדו״ח לפרויקט שלכם ולהשלמתו המוצלחת.

**מבנה הדו״ח**:

* ~~כריכה ושער בעברית~~
* ~~תקציר בעברית~~
* ~~הצהרה~~
* תודות
* תוכן עניינים
* ~~מילון מונחים~~
* ~~תיאור מסגרת הפרויקט~~
* ~~תיאור הבעיה, כולל מבחינת הנדסת תוכנה~~
* ~~תיאור הפתרון, כולל תיכון~~
* ~~תיאור המערכת שמומשה~~
* ~~בדיקות - תכנון וביצוע~~
* ~~השוואה לספרות~~
* ~~מסקנות מהמימוש והפרויקט~~
* ~~ספרות~~
* ~~קישורים למערכות ניהול הפרויקט ובקרת תצורה~~
* נספחים (תרשימים וטבלאות מפורטים, דוחו״ת בדיקה, דו״ח מדעי וכדו׳)
* ~~תקציר באנגלית~~
* ~~שער וכריכה באנגלית - כנ״ל~~

**פרוט:**

* ~~כריכה ושער - עם לוגו המכללה הכוללים את שם העבודה, שם הסטודנט, המנחה האחראי, רכז הפרויקטים וחתימות (אפשר לחכות עם חתימה ידנית לעותק המודפס בשלב ההעברה ולציין שהעבודה אושרה ע״י המנחה) - לפי התבנית שנמסרה~~
* ~~הצהרה - בעמוד נפרד, במרכז העמוד וכוללת את הטקסט הבא:  
  העבודה נעשתה בהנחיית דר׳ ... במחלקה להנדסת תוכנה, עזריאלי - המכללה האקדמית להנדסה ירושלים ובחברת...  
  החיבור מציג את עבודתי האישית ומהווה חלק מהדרישות לקבלת תואר ראשון בהנדסה.~~
* תודות - מקובל אך לשיקול דעתו של הסטודנט
* תוכן העניינים - רשימת מספרי העמודים של החלקים השונים. מומלץ גם לכלול רשימת טבלאות ואיורים.
* מילון מונחים - רשימת מונחים, סימונים, קיצורים וראשי תיבות המופיעים בהמשך המסמך. ממוינת לפי א״ב - עברית ואח״כ אנגלית
* ספרות - רשימת ספרים וכתבי עת המוזכרים בחיבור כמו כן רשימת אתרי אינטרנט (יש לבדוק עדכניות) - ראו במקורות לגבי פורמט רישום מומלץ.

בעבודה שהתבצעה בזוג, בהצהרה ובהקדמה יש לציין זאת ולכתוב משפט הצדקה, כמו כן יש לפרט במהלך הדוח את אופן חלוקת העבודה בין השותפים.

**סרטון:**הסרטון באורך של עד 5 דקות (מומלץ פחות) נועד להדגמה ~~ושיווק~~ מקדימים ויכלול בקצרה: מבוא, סקירה על מצב הפרויקט והדגמה.

אפשר להיעזר במדריך והכלים במקור [2] - למשל screencast-o-matic או באמצעים של תוכנות תקשורת כמו -  Skype, Google Hangout (היתרון של חלקם שנותנים שרות אחסון לסרטון).

**הגשת הדו"ח**: במטלה ״דו״ח סופי״. ללחוץ על הכפתור ״התחלת ההגשה שלך״. לתת כותרת (שם העבודה), בחלק התוכן לצרף קישורים למאגר, ליומן ולסרטון (מומלץ לשלב נגן לסרטון בתוך הדף במידת האפשר) ואם יש צורך הוראות גישה למאגר ו/או פרטי קשר. זוגות - כל אחד מגיש באופן זהה **ומציין בטקסט את שם בן הזוג בצורה בולטת**.  
בסעיף הנספח יש להעלות קובץ אחד בפורמט pdf שם הקובץ ״דוח סופי - <שם הסטודנט/ים>״. הערה: יש כיום מגבלה העלאה של קובץ עד 8 מגה. באופן דומה יש להירשם לבחינה במטלה ״בחינה סופית״ רק ללא הקובץ.

הציון על הדו"ח (20% מהציון הכללי) ניתן ע"י שלשה שופטים שאחד מהם הוא המנחה, פרמטרים עיקריים לבדיקה: איכות המוצר על מאפייניו השונים, המחקר שליווה את הפרויקט ומסקנות מהפרויקט. מרכיבי ציון נפרדים (כ- 25% מרכיב זה): סרטון, יישום נושאים שנלמדו בתואר, בדיקות

סולם הציונים לדו״ח ולבחינה לפי המפורסם בהנחיות.

**בחינה**

שלשה בוחנים וללא קהל (60% מהציון הכללי). מרכיבי ציון נפרדים (כ- 25% מרכיב זה) של איכות ההצגה, איכות הפתרון והאם הפרויקט מעורר השראה.

תכנון זמנים מומלץ לבחינה - ~~10 דקות הצגה והדגמה ו-10 דקות של שאלות~~.

הבחינה באורך 25 דקות וכוללת הצגה והדגמה יש לתכנן גם כ- 10 דקות של שאלות מצד הבוחנים **הכלולות בזמן זה**.  
זוגות - 35 דקות (כ-10 דקות הצגה לכל אחד, רבע שעה הדגמה ושאלות).  
(מומלץ ברוב המקרים להכין מצגת שתלווה את ההצגה והדגמה ממחשב אישי או התקן מתאים. את המצגת יש להוסיף ל[רשימת הפרויקטים](http://projects.jce.ac.il/moodle/mod/data/view.php?id=489) בשדה המתאים).  
מאגר הקוד צריך להיות זמין במהלך הבחינה.

* יש להירשם לבחינה באמצעות המטלה בחינה סופית
* לקראת יום הבחינה יפורסם שיבוץ, יש להגיע לכיתה מראש בזמן שהיא פנויה כדי לתרגל את כל החיבורים הנדרשים לצורך ההצגה